Regionens første regnskab holder

Der var stor spænding om udfaldet af Region Nordjyllands først regnskab. Men hvor de nordjyske kommuners økonomi skranter, ser det mere positivt ud for regionen. Region Nordjylland har i 2007 haft udgifter for 9,6 milliarder kroner, og det er lidt mindre end det, regeringen havde givet dem midler til. Budgettet holder altså på alle tre arbejdsområder; regional udvikling, specialområdet og sundhedsområdet. På det sidste var der endda et lille overskud på 40 millioner kroner, som Region Nordjylland fører videre til budgettet for 2008.